Петайкин, Александр Иванович

Петайкинэнь Александр Иванович (псевдонимезэ  А. Крутогорский, 1936 иень таштамковонь 8 чистэ - 1999 иень сундерьковонь 3 чистэ Саран ош) — эрзянь сёрмадей, прозаньсёрмадей, Россиянь Сёрмадеень вейсэндявксос совиця. 

Чачсь Ицял буень Крутой Гора велесэМордовская литература: Петайкин Александр Иванович (лиясо сёрмадозь: Ицяло велесэПетайкин Александр Иванович Календарь дат и событий на 2011 год / Нац. б-ка им. А. С. Пушкина Респ. Мордовия; сост. С. Х. Кильдеева. – Саранск, 2010. – 42 с. ).  1973 иестэ прядызе Литературань институтонть А.М. Горькень лемсэ.

Важодсь «По заветам Ленина» вейсхозсо (1954-1961 иетнестэ), Ицял буень «Путь Ильича» кулялопасонть сёрмадеекс (1961-1963 иетнестэ), «Знамя» (Чамзабуень) кулялопанть литважодицякс (1963-1965 иетнестэ), Покш Игнадбуень «Восход» кулялопанть пельксэнь ветицякс (1965-1967 иетнестэ), ульнесь «Эрзянь правда»  кулялопанть корреспондентэкс (1967-1975 иетнестэ), Оразайбуень «Заря коммунизма» кулялопанть пельксэнь ветицякс (1975-1979), «Сятко» ковкставксонь литважодицякс (1979-1984 иетнестэ), Лямбирьбуень «Призыв» кулялопанть пельксэнь ветицякс (1984-1987 иетнестэ) ды «Огни коммунизма» кулялопасонть (1987-1989 иетнестэ), «Пионерэнь вайгель» ковкставксонть покшредакторокс (1989-1991 иетнестэ), Мордовиянь Сёрмадеень вейсэндявксонть  литкевкстемань ёвтыцякс (литконсультатокс) (1991 ие), «Сельский строитель» кулялопанть корреспондентэкс (1992 ие), Кочкурбуеень «Заря» кулялопанть пельксэнь ветицякс (1994 ие).

 Шкинемазо
Васенце валморонзо ульнесь невтезь «За социализм» буень кулялопасонть  1958 иестэ. 
1978 иестэ лиси эйкакштненень сонзэ ёвтнемазо «Кизэнь казне» (). Лия сёрмадовкстнэ паро мельсэ ульнесь вастазь ловныцятнесэ конёв пурнавкстнэсэ:  «Василёк» (1982 ие), «Лёмзёркс цецят» () (1984 ие), «Чудикерькссэ чипай» () (1990 ие) ды лият.

А.И. Петайкинэнь пьесанзо: «Вишка оя» (), «Олда бабань кенярксозо» (), «Ошонь цёрыне» () ульнесь путозь-налксэзь раськень театратнева.

Кулось 1999 иень сундерьковонь 3 чистэ, калмазь Саран ошо.

 Сёрм.: 
 Ломшин, М. Чудикерькссэ чипайнеть: [А. И. Петайкинэнь творчествадо] / Михаил Ломшин // Сятко. – 2006. – № 9. – С. 74-79.
 Петайкин Александр Иванович: чачома чистэнзэ 70 иетненень // Сятко. – 2006. – № 9. – С. 68.
 Ломшин, М. Эйкакштнэнень эряви сёрмадомс седе чарькодевиксстэ: [А. И. Петайкинэнь творчествадо] // Эрзянь правда. – 2006. – 27 июля. – С. 11.
 Петайкин Александр Иванович // Писатели Мордовии: биогр. справ. / сост.: Е. М. Голубчик, Т. С. Баргова. – Саранск, 2004. – С. 89-90.
 Брыжинский, А. И. Писатели Мордовии: библиогр. указ. / А. И. Брыжинский, О. В. Пашутина, Е. И. Чернов, 2001. – С. 376-377. 

П
П
П
П
П